b'\n_START_ARTICLE_\nVert\xc4\x97jas\n_START_SECTION_\nLietuva\n_START_PARAGRAPH_\nLietuvoje vert\xc4\x97jo (prie\xc5\xa1ingai, nei gydytojo, advokato, auditoriaus ar kt.) profesinis vardas n\xc4\x97ra \xc4\xaftvirtintas bei atitinkamai saugomas, ginamas \xc4\xafstatymo. Vert\xc4\x97jo praktikai u\xc5\xbesiimti oficialiai nereikalingas koks nors egzaminas ar specialus i\xc5\xa1silavinimas.\xc2\xa0Kai kuriose valstyb\xc4\x97se t\xc4\x97ra saugomi specifiniai vert\xc4\x97jo profesiniai vardai arba kvalifikacijos._NEWLINE_Lietuvos literat\xc5\xabros vert\xc4\x97jus yra sub\xc5\xabrusi Lietuvos literat\xc5\xabros vert\xc4\x97j\xc5\xb3 s\xc4\x85junga\xc2\xa0\xe2\x80\x93 meno k\xc5\xabr\xc4\x97j\xc5\xb3 organizacija, vienijanti apie 120 nari\xc5\xb3 (2012\xc2\xa0m.), besir\xc5\xabpinanti savo nari\xc5\xb3 k\xc5\xabrybiniais, profesiniais ir socialiniais reikalais, organizuojanti \xc4\xafvairius renginius.\n_START_SECTION_\nSpecializacija\n_START_PARAGRAPH_\nVert\xc4\x97jai specialistai specializuojasi tam tikrose srityse. Pvz., teis\xc4\x97s vert\xc4\x97jas (ES\xc2\xa0\xe2\x80\x93 teisininkas-lingvistas).'